CELEX: 32016D1049
Language: ro
Date: 2016-06-27 00:00:00
Title: Decizia de punere în aplicare (UE) 2016/1049 a Comisiei din 27 iunie 2016 de stabilire a contribuției financiare din partea Uniunii pentru cheltuielile suportate de Cipru în 2013 pentru finanțarea măsurilor de urgență pentru combaterea bolii de Newcastle [notificată cu numărul C(2016) 3857]

29.6.2016   
            
            
               RO
            
            
               Jurnalul Oficial al Uniunii Europene
            
            
               L 170/69
            
         DECIZIA DE PUNERE ÎN APLICARE (UE) 2016/1049 A COMISIEI
   din 27 iunie 2016
   de stabilire a contribuției financiare din partea Uniunii pentru cheltuielile suportate de Cipru în 2013 pentru finanțarea măsurilor de urgență pentru combaterea bolii de Newcastle
   
      
         [notificată cu numărul C(2016) 3857]
      
   
   (Numai textul în limba greacă este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (1), în special articolul 36 alineatul (4),
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (2), în special articolele 84 alineatul (2), 121 alineatul (1) și 133 alineatul (2),
   întrucât:
   
               (1)
            
            
               Regulamentul (CE) nr. 349/2005 al Comisiei (3) stabilește normele privind plata unei contribuții financiare din partea Uniunii pentru măsurile de urgență luate în vederea eradicării anumitor boli animale, inclusiv boala de Newcastle. Articolul 7 din regulamentul menționat stabilește documentele care trebuie furnizate de către statul membru care solicită o contribuție financiară din partea Uniunii și termenele pentru transmiterea acestor documente.
            
         
               (2)
            
            
               Decizia de punere în aplicare 2013/724/UE a Comisiei (4) prevede o contribuție financiară din partea Uniunii care urmează a fi acordată Ciprului pentru costurile suportate de acest stat membru în vederea adoptării măsurilor de combatere a bolii de Newcastle în 2013, în conformitate cu Decizia 2009/470/CE a Consiliului (5). În consecință, o primă tranșă în valoare de 250 000,00 EUR pentru costurile suportate în 2013 a fost plătită acestui stat membru ca parte a contribuției financiare a Uniunii. În plus, Decizia de punere în aplicare 2013/724/UE prevede că valoarea contribuției financiare a Uniunii se stabilește printr-o decizie ulterioară care urmează să fie adoptată în conformitate cu procedura menționată în decizia respectivă.
            
         
               (3)
            
            
               Regulamentul (UE) nr. 652/2014 prevede efectuarea de plăți către statele membre în circumstanțele respective. În această privință, regulamentul prevede adoptarea unor acte de punere în aplicare care stabilesc contribuția financiară. În plus, regulamentul în cauză a abrogat Decizia 2009/470/CE, iar trimiterile la decizia respectivă se interpretează ca trimiteri la Regulamentul (UE) nr. 652/2014.
            
         
               (4)
            
            
               Prin Decizia de punere în aplicare 2013/724/UE, au fost îndeplinite cerințele prevăzute în Regulamentul (UE, Euratom) nr. 966/2012, în speță cele de la articolul 84.
            
         
               (5)
            
            
               La 13 februarie 2014, Cipru a prezentat Comisiei o cerere oficială de rambursare însoțită de un raport financiar, de documente justificative și de un raport epidemiologic pentru fiecare exploatație în care au fost sacrificate și distruse animale. Cererea de rambursare se referă la suma de 355 361,23 EUR.
            
         
               (6)
            
            
               În urma rezultatului auditului ex ante la fața locului gestionat de către serviciul de audit competent, cheltuieli totalizând 81 156,54 EUR au fost considerate neeligibile pentru o contribuție financiară din partea Uniunii. Prin urmare, contribuția financiară din partea Uniunii ar trebui să fie stabilită la 274 204,69 EUR. Pe lângă prima tranșă deja plătită, ar trebui acordată o tranșă suplimentară finală de 24 204,69 EUR.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   (1)   Contribuția financiară a Uniunii la cheltuielile suportate de Cipru în 2013 pentru finanțarea măsurilor de urgență pentru combaterea bolii de Newcastle este stabilită la 274 204,69 EUR.
   (2)   Soldul contribuției financiare a Uniunii care urmează să fie plătit Ciprului este stabilit la 24 204,69 EUR.
   Articolul 2
   Prezenta decizie se adresează Republicii Cipru.
   
      Adoptată la Bruxelles, 27 iunie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 189, 27.6.2014, p. 1.
   
      (2)  JO L 298, 26.10.2012, p. 1.
   
      (3)  Regulamentul (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a intervențiilor de urgență și a combaterii anumitor boli ale animalelor menționate în Decizia 90/424/CEE a Consiliului (JO L 55, 1.3.2005, p. 12).
   
      (4)  Decizia de punere în aplicare 2013/724/UE a Comisiei din 5 decembrie 2013 privind o contribuție financiară a Uniunii la măsurile de urgență pentru combaterea bolii de Newcastle în Cipru în 2013 (JO L 328, 7.12.2013, p. 121).
   
      (5)  Decizia 2009/470/CE a Consiliului din 25 mai 2009 privind anumite cheltuieli în domeniul veterinar (JO L 155, 18.6.2009, p. 30).